Akvelīna Līvmane

Akvelīna Līvmane (dzimusi ) ir latviešu aktrise un astroloģe.

Mācījās Valmieras Viestura 3. vidusskolā, studēja Rīgas Politehniskā institūta Arhitektūras fakultātē (1969—1971), 1974. gadā absolvēja Latvijas Valsts Konservatorijas Teātra fakultāti. 1974. gadā sākusi strādāt Dailes teātrī. Tāpat filmējusies kino. Attēlojusi lomas tādās filmās kā "Ābols upē" (1974), "Nakts bez putniem" (1979), "Dārzs ar spoku" (1983), "Cilvēka bērns" (1991).

1989. gadā saņēma Latvijas PSR Nopelniem bagātās skatuves mākslinieces goda nosaukumu. Par Austras lomu 2004. gada filmā "Rudens rozes" saņēma "Lielā Kristapa" balvu kā labākā aktrise.

1974. gadā Vanagu katoļu baznīcā Upmalas pagastā salaulājās ar aktieri Jāni Paukštello. Šķīrās 1998. gadā.

Pēdējos gados profesionāli nodarbojas ar astroloģiju.

 Atsauces 

 Ārējās saites 
 Dailes teātra profils 
 Akvelīna Līvmane izrades.lv


Kategorija:1951. gadā dzimušie
Kategorija:Augšdaugavas novadā dzimušie
Kategorija:Latviešu kinoaktieri
Kategorija:Latviešu teātra aktieri
Kategorija:Dailes teātra aktieri
Kategorija:Valmieras Viestura vidusskolas absolventi
Kategorija:Latvijas Mūzikas akadēmijas absolventi
Kategorija:Astrologi
Kategorija:Latvijas PSR Nopelniem bagātie skatuves mākslinieki
Kategorija:Lielā Kristapa balvas ieguvējas aktrises